ಅವರ ಪೋಷಕರು ಆತನನ್ನು ನೋಡಿಕೊಳ್ಳುವಷ್ಟು ಆರ್ಥಿಕ ಶಕ್ತತೆಯನ್ನು ಹೊಂದಿರದಿದ್ದುದರಿಂದ ನೈಜೀರಿಯನ್‌ ಮತ್ತು ಬ್ರೆಝಿಲಿಯನ್‌ ಪೋಷಕರ ಪುತ್ರರಾದ ಅವರನ್ನು ದತ್ತು ನೀಡಲಾಯಿತು. ಲಂಡನ್‌‌ನ ಒಳಭಾಗದಲ್ಲಿರುವ ವೆಸ್ಟ್‌‌ಮಿನ್‌‌ಸ್ಟರ್‌ ಸಿಟಿಯ ಪ್ಯಾಡಿಂಗ್‌‌ಟನ್‌‌ ಬಡಾವಣೆಯಲ್ಲಿ ಅವರನ್ನು ಬೆಳೆಸಲಾಯಿತು. ಅವರು ವಾಸ್ತುಶಿಲ್ಪಕಲೆಯಲ್ಲಿ ಎರಡು-ವರ್ಷದ ಡಿಪ್ಲೋಮಾವನ್ನು ಅಥವಾ ಅಸೋಸಿಯೇಟ್‌'ಸ್‌ ಪದವಿಯನ್ನು ಪಡೆದಿದ್ದಾರಲ್ಲದೇ ಲಂಡನ್‌‌ನಲ್ಲಿನ ವಿವಿಧ ಪ್ರದೇಶಗಳಲ್ಲಿ ವಿವಿಧ ರೀತಿಯ ಉದ್ಯೋಗಗಳಲ್ಲಿ ಕಾರ್ಯನಿರ್ವಹಿಸಿದ್ದರು.

ಆತನ ಮುಖದ ಮೇಲಿರುವ ಕಲೆಗಳ ಬಗ್ಗೆ ದೀರ್ಘಕಾಲದಿಂದಲೂ ವದಂತಿಗಳಿದ್ದವಾದರೂ ಅದಕ್ಕೆ ಕಾರಣ ಬುಡಕಟ್ಟು ಜನಗಳ ಸಂಸ್ಕಾರ ವಿಧಿಯೂ ಅಲ್ಲ ಅಥವಾ ನಾಯಿಗಳಿಂದ ಹಲ್ಲೆಗೊಳಗಾದುದೂ ಅಲ್ಲ. ಡಿಸ್ಕಾಯ್ಡ್‌‌ ಲ್ಯೂಪಸ್‌ ಎರಿಥೆಮಾಟೋಸಸ್‌‌ ಪೀಡಿತ ವ್ಯಕ್ತಿಗಳ ಮುಖಲಕ್ಷಣಕ್ಕೆ ಸೀಲ್‌‌ ’ರ ಈ ರೀತಿಯ ಮುಖಲಕ್ಷಣವು ಸುಸ್ಪಷ್ಟ ಉದಾಹರಣೆಯಾಗಿದೆ(DLE). ತಮ್ಮ ಅನೇಕ ಸಂದರ್ಶನಗಳಲ್ಲಿ ಹದಿವಯಸ್ಸಿನಲ್ಲಿದ್ದಾಗಲೇ ತಮಗೆ ಪ್ರತಿರಕ್ಷಾ ಕೋಶಗಳು ದೇಹದ ವಿವಿಧ ಅಂಗಾಂಶಗಳನ್ನು ಬಾಧಿಸುವ ಈ ರೋಗಲಕ್ಷಣಗಳಿದ್ದವೆಂದೂ ಸೀಲ್‌‌ ಬಹಿರಂಗಪಡಿಸಿದ್ದರು; DLE ರೋಗವು ಸಾಧಾರಣವಾಗಿ ಯುವಜನರನ್ನು ಬಾಧಿಸುತ್ತದೆ. ನಿರ್ದಿಷ್ಟವಾಗಿ ಸೂರ್ಯನ ಬೆಳಕಿಗೆ ಒಡ್ಡಿದ ಭಾಗದಲ್ಲಿ ಚರ್ಮದಲ್ಲಿ ವಿಪರೀತ ಉರಿಯುವಿಕೆ ಇರುವುದು, ಸೂರ್ಯಕಿರಣದಿಂದ ರಕ್ಷಣೆ ಹಾಗೂ ಉರಿಶಾಮಕ ಔಷಧಿಗಳನ್ನು ಬಳಸಿ ತೀವ್ರತರದ ಚಿಕಿತ್ಸೆಯನ್ನು ನೀಡದಿದ್ದಲ್ಲಿ ಗಾಯದ ಕಲೆಗಳು ಉಂಟಾಗುವುದು ನಿಶ್ಚಿತ. ಅದು ಕೆನ್ನೆಯ ಮೇಲೆ ಮಚ್ಚೆಗಳನ್ನು ಉಂಟುಮಾಡಿದ್ದು ಮಾತ್ರವಲ್ಲದೇ ನೆತ್ತಿ/ತಲೆಚಿಪ್ಪಿನ ಮೇಲೆ ಗಮನಾರ್ಹ ಬಾಧೆಯುಂಟಾಗಿದ್ದು ಅದರಿಂದಾಗಿ ಅವರು ಕೂದಲುಗಳನ್ನು ಕಳೆದುಕೊಂಡರು. ಈ ಗಾಯಕರು ವರ್ಷಗಳ ಕಾಲ ಉಪಶಮನದ ಚಿಕಿತ್ಸೆಯಲ್ಲಿ ಕಾಲಕಳೆಯಬೇಕಾಯಿತು.

"ಒನ್‌‌ ನೈಟ್‌‌ ಟು ರಿಮೆಂಬರ್‌‌"
ಆರಂಭಿಕ ಜೀವನ
"ಸೌಲ್‌‌"
ಇತರೆ ಸಾಧನೆಗಳು